
RAPORT  COMUN  SUPLIMENTAR
asupra proiectului de Lege privind modificarea şi completarea Legii nr.448/2006 privind protecţia şi promovarea drepturilor persoanelor cu handicap


În temeiul art.70 din Regulamentul Camerei Deputaţilor, republicat, proiectul de Lege privind modificarea şi completarea Legii nr.448/2006 privind protecţia şi promovarea drepturilor persoanelor cu handicap, a fost retrimis Comisiei pentru muncă şi protecţie socială şi Comisiei pentru sănătate şi familie, cu adresa nr. PLx 422/2010 din 6 martie 2013, în vederea reexaminării şi întocmirii unui nou raport.
În urma reluării discuţiilor, membrii celor două comisii au hotărât, cu majoritate de voturi, menţinerea soluţiei de respingere a propunerii legislative, prezentată în raportul comun depus cu nr.27/551, respectiv 28/189 din 2 octombrie 2012.
La lucrările Comisiei pentru sănătate şi familie din data de 21 mai 2013 au fost prezenţi 17 deputaţi din totalul de 20 de membri. La dezbateri au participat, în conformitate cu prevederile art.55 din Regulamentul Camerei Deputaţilor:

· d-l Răzvan Vulcănescu - Subsecretar de Stat, Ministerul Sănătăţii.

· d-na Daniela Estera Juravlea - director, Ministerul Muncii, Familiei, Protecţiei Sociale şi Persoanelor Vârstnice;
· d-na Ana Maria Neagoe - director adjunct, Ministerul Muncii, Familiei, Protecţiei Sociale şi Persoanelor Vârstnice.
La lucrările Comisiei pentru muncă şi protecţie socială din data de 4 iulie 2013, au fost prezenţi 25 deputaţi din totalul de 27 de membri. La dezbateri a participat, în conformitate cu prevederile art.55 din Regulamentul Camerei Deputaţilor, d-na Georgeta Bratu - Secretar de Stat în cadrul Ministerului Muncii, Familiei, Protecţiei Sociale şi Persoanelor Vârstnice.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat în condiţiile art.75 alin.(2) teza a III-a din Constituţia României.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

